钦定古今图书集成/明伦汇编/闺媛典/第093卷 > 谢征长妻韩氏
## 钦定古今图书集成/明伦汇编/闺媛典/第093卷 > 谢征长妻韩氏

按《琼州府志》：“韩氏，文昌迈犊人，韩之俭女，谢征长妻。
年三十一，归宁母家。海寇突至，氏母及子俱被掳。贼
逼之，氏曰：‘幸全我母及子则唯命’。贼送其子及母登
岸归，氏意无恙，遂投于海。贼急救之，氏骂不绝口。贼
怒，连刺数创而死。数日，氏兄梦氏撑伞行海傍，就所
梦地求之，见其尸覆破伞下，面色如生，乃舁归葬焉。”